CELEX: 32017R0120
Language: ro
Date: 2017-01-24 00:00:00
Title: Regulamentul de punere în aplicare (UE) 2017/120 al Comisiei din 24 ianuarie 2017 privind derogările de la regulile de origine prevăzute în anexa II la Acordul comercial între Uniunea Europeană și statele membre ale acesteia, pe de o parte, și Columbia, Peru și Ecuador, pe de altă parte, care se aplică în limitele contingentelor pentru anumite produse din Ecuador

25.1.2017   
            
            
               RO
            
            
               Jurnalul Oficial al Uniunii Europene
            
            
               L 19/27
            
         REGULAMENTUL DE PUNERE ÎN APLICARE (UE) 2017/120 AL COMISIEI
   din 24 ianuarie 2017
   privind derogările de la regulile de origine prevăzute în anexa II la Acordul comercial între Uniunea Europeană și statele membre ale acesteia, pe de o parte, și Columbia, Peru și Ecuador, pe de altă parte, care se aplică în limitele contingentelor pentru anumite produse din Ecuador
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 58 alineatul (1),
   întrucât:
   
               (1)
            
            
               Prin Decizia (UE) 2016/2369 (2), Consiliul a autorizat semnarea, în numele Uniunii Europene, a Protocolului de aderare la Acordul comercial între Uniunea Europeană și statele membre ale acesteia, pe de o parte, și Columbia și Peru, pe de altă parte, pentru a se ține seama de aderarea Ecuadorului (denumit în continuare „protocolul”). În temeiul Deciziei (UE) 2016/2369, protocolul urmează să fie aplicat cu titlu provizoriu până la finalizarea procedurilor necesare pentru încheierea acestuia. Protocolul se aplică cu titlu provizoriu de la 1 ianuarie 2017.
            
         
               (2)
            
            
               Anexa II la Acordul comercial între Uniunea Europeană și statele membre ale acesteia, pe de o parte, și Columbia, Peru și Ecuador, pe de altă parte, (denumit în continuare „acordul”), se referă la definiția conceptului de „produse originare” și la metodele de cooperare administrativă. Pentru un număr de produse, apendicele 2A la anexa respectivă prevede derogări de la regulile de origine prevăzute în anexa respectivă în cadrul contingentelor anuale. Prin urmare, este necesar să se stabilească condițiile de aplicare a acestor derogări în cazul importurilor originare din Ecuador.
            
         
               (3)
            
            
               Contingentele prevăzute în apendicele 2A la anexa II la Acord ar trebui gestionate de Comisie pe baza ordinii cronologice a datelor de acceptare a declarațiilor vamale de punere în liberă circulație, în conformitate cu Regulamentul de punere în aplicare (UE) 2015/2447 al Comisiei (3).
            
         
               (4)
            
            
               Dreptul de a beneficia de concesii tarifare ar trebui să fie condiționat de prezentarea la autoritățile vamale a dovezii de origine pertinente.
            
         
               (5)
            
            
               Pentru a garanta o bună aplicare a regimului cotelor instituit prin protocol, prezentul regulament ar trebui aplicat de la aceeași dată cu cea a aplicării cu titlu provizoriu a protocolului.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Derogările de la regulile de origine prevăzute în apendicele 2A la anexa II la Acordul comercial între Uniunea Europeană și statele membre ale acesteia, pe de o parte, și Columbia, Peru și Ecuador, pe de altă parte („acordul”), se aplică în limitele contingentelor expuse în anexa la prezentul regulament.
   Articolul 2
   Pentru a beneficia de derogările prevăzute la articolul 1, produsele enumerate în anexă sunt însoțite de o dovadă a originii conform prevederilor din anexa II la acord.
   Articolul 3
   Contingentele stabilite în anexă se gestionează în conformitate cu articolele 49-54 din Regulamentul de punere în aplicare (UE) 2015/2447.
   Articolul 4
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 ianuarie 2017.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 ianuarie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 269, 10.10.2013, p. 1.
   
      (2)  Decizia (UE) 2016/2369 a Consiliului din 11 noiembrie 2016 privind semnarea, în numele Uniunii, și aplicarea provizorie a Protocolului de aderare la Acordul comercial dintre Uniunea Europeană și statele membre ale acesteia, pe de o parte, și Columbia și Peru, pe de altă parte, pentru a se ține seama de aderarea Ecuadorului (JO L 356, 24.12.2016, p. 1).
   
      (3)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
   
      ANEXĂ
      În pofida normelor de interpretare a Nomenclaturii combinate, formularea descrierii produselor este considerată ca având doar o valoare orientativă. Regimul preferențial este determinat, în contextul prezentei anexe, de codurile NC existente la momentul adoptării prezentului regulament.
      
                  Nr. de ordine
               
               
                  Codul NC
               
               
                  Descrierea produselor
               
               
                  Perioada contingentară
               
               
                  Volum contingentar (în tone greutate netă, cu excepția cazului în care se specifică altfel)
               
            
                  09.7501
               
               
                  3920 
               
               
                  Alte plăci, foi, folii, pelicule, benzi, panglici și lame, din materiale plastice nealveolare, neranforsate, nestratificate, neasociate cu alte materiale, neprevăzute cu un suport
               
               
                  1.1.-31.12.
               
               
                  15 000 
               
            
                  09.7502
               
               
                  6108 22 00 
               
               
                  Slipuri și chiloți, tricotați sau croșetați, pentru femei și fete, din fibre sintetice sau artificiale
               
               
                  1.1.-31.12.
               
               
                  200
               
            
                  09.7503
               
               
                  6112 31 
               
               
                  Costume, chiloți și slipuri de baie, pentru bărbați sau băieți, tricotate sau croșetate, din fibre sintetice
               
               
                  1.1.-31.12.
               
               
                  25
               
            
                  09.7504
               
               
                  6112 41 
               
               
                  Costume de baie pentru femei sau fete, tricotate sau croșetate, din fibre sintetice
               
               
                  1.1.-31.12.
               
               
                  100
               
            
                  09.7505
               
               
                  6115 10 
               
               
                  Ciorapi cu compresie progresivă (spre exemplu, pentru varice), tricotați sau croșetați
               
               
                  1.1.-31.12.
               
               
                  25
               
            
                  09.7506
               
               
                  6115 21 00 
               
               
                  Alți ciorapi-chilot, din fibre sintetice, având finețea firului simplu sub 67 decitex, tricotați sau croșetați
               
               
                  1.1.-31.12.
               
               
                  40
               
            
                  09.7507
               
               
                  6115 22 00 
               
               
                  Alți ciorapi-chilot, din fibre sintetice, având finețea firului simplu de minimum 67 decitex, tricotați sau croșetați
               
               
                  1.1.-31.12.
               
               
                  15
               
            
                  09.7508
               
               
                  6115 30 
               
               
                  Alți ciorapi lungi și ciorapi trei-sferturi de damă, având finețea firului simplu sub 67 decitex, tricotați sau croșetați
               
               
                  1.1.-31.12.
               
               
                  25
               
            
                  09.7509
               
               
                  6115 96 
               
               
                  Alți ciorapi, din fibre sintetice, tricotați sau croșetați
               
               
                  1.1.-31.12.
               
               
                  175
               
            
                  09.7510
               
               
                  7321 
               
               
                  Sobe de încălzit, cazane cu vatră, mașini de gătit, cuptoare (inclusiv cele care pot fi utilizate suplimentar și la încălzirea centrală), grătare barbecue, plăci radiante, reșouri cu gaze, plite de încălzit mâncarea și aparate neelectrice similare, pentru uz casnic, precum și părțile acestora, din fier sau din oțel
               
               
                  1.1.-31.12.
               
               
                  20 000  de bucăți
               
            
                  09.7511
               
               
                  7323 
               
               
                  Articole de menaj sau de uz gospodăresc și părțile acestora, din fontă, din fier sau din oțel; sârmă de parchet din fier sau din oțel; bureți, spălătoare de vase, mănuși și articole similare pentru curățat, lustruit sau utilizări similare din fier sau din oțel
               
               
                  1.1.-31.12.
               
               
                  50 000 
               
            
                  09.7512
               
               
                  7325 
               
               
                  Alte articole turnate din fontă, din fier sau din oțel
               
               
                  1.1.-31.12.
               
               
                  50 000